Eiffel-toring ontruim ná bomdreigementDie Eiffel-toring is Sondag ontruim ná ŉ telefoniese bomdreigement. ŉ Bron van die polisie het bevestig dat die gebied ontruim is en dat die gebied deur sekuriteitsmagte omring is, maar wou nie verdere besonderhede oor die dreigement verskaf nie. Dié toeristeaantreklikheid in Parys, Frankryk, word gereeld weens bomdreigemente ontruim. Twee voorvalle het vanjaar reeds op 30 Maart en 9 Augustus plaasgevind. Die monument is op 18 Junie vir twee ure lank gesluit nadat ŉ man gedreig het om selfmoord te pleeg. Die Eiffel-toring is die wêreld se grootste toeristeaantreklikheid en word daagliks deur meer as 32 000 toeriste besoek.